การประเมินทักษะและความสนใจของคุณ การทำขั้นตอนต่อไป การกรองตัวเลือกของคุณ
ใช้เวลานึกถึงสิ่งที่คุณทำได้ดี พิจารณาสิ่งต่างๆ เช่น ทักษะทางกายภาพ งานที่ทำได้และงานสร้างสรรค์ บางทีคุณอาจจะเป็นศิลปินที่ยอดเยี่ยม นักคำนวณชั้นเลิศ นักขายที่ยอดเยี่ยมหรือนักฟุตบอลดาวเด่น อีกทางเลือกหนึ่งคือคุณอาจจะมีความรู้เกี่ยวกับเหตุการณ์ทางประวัติศาสตร์ จัดการเวลาได้อย่างมีประสิทธิภาพ มีทักษะที่แข็งแกร่ง เป็นนักพูดที่ดีหรือสมองไวด้านเทคโนโลยี เขียนทุกทักษะและจุดแข็งของคุณที่คุณสามารถนึกออก  ถ้าหากคุณไม่สามารถนึกถึงทักษะหรือจุดแข็งของคุณได้ คุณต้องถามความเห็นจากเพื่อน ครอบครัวและเพื่อนร่วมงาน นึกถึงสิ่งที่คุณชอบทำซึ่งอาจจะไม่ใช่สิ่งเดียวกับสิ่งที่คุณทำได้ดีและเติมมันลงในรายการ เช่น คุณอาจจะชอบใช้เวลากับธรรมชาติ ไปงานปาร์ตี้ ศึกษาวัฒนธรรมอื่น ประกอบโมเดลเครื่องบิน จัดงานหารายได้การกุศลหรือท่องเที่ยวรอบโลกหรือคุณอาจจะชอบอ่านหนังสือ ฟังเพลง ว่ายน้ำ ทดลองทางวิทยาศาสตร์ เล่นกับสัตว์ ทำอาหารหรืออบขนม ขี่มอเตอร์ไซค์ เป็นอาสาสมัคร ทำงานฝีมือ ทำความสะอาด ตกปลาหรือสร้างผลงานทางศิลปะ  เลือกบางสิ่งที่คุณชอบและทำได้ดีเพื่อหางานที่คุณชอบทำ มองไปในอนาคตและนึกถึงว่าคุณต้องการให้งานของชีวิตเป็นอย่างไร มันไม่เป็นไรถ้าคุณไม่รู้ในทันที ใช้เวลาคิดทบทวน บางทีคุณต้องการสร้างอาณาจักร ช่วยเหลือพัฒนาชีวิตของเด็ก สร้างผลงานเทคโนโลยีชิ้นใหม่ พัฒนาการใช้ชีวิตอย่างยั่งยืนหรือนำความสุขไปมอบให้คนสูงอายุ การดูว่าคุณต้องการเป็นที่รู้จักอย่างไรจะช่วยให้คุณเลือกสายงานอาชีพได้  ลองนึกว่างานจะมีผลกระทบกับคุณอย่างไรเมื่อคุณอายุมากขึ้น เช่น ถ้าหากงานต้องใช้แรงกาย คุณก็อาจจะทำงานได้ลำบากเมื่ออายุมากขึ้น คุณอาจจะรู้สึกถูกกดดันจากสมาชิกในครอบครัว เพื่อน คุณครูและสังคมให้เดินตามสายงานในสายงานหนึ่งและถึงแม้การทำเช่นนั้นจะทำให้พวกเขามีความสุขแต่มันอาจจะไม่ทำให้คุณมีความสุข ปล่อยความคาดหวังจากคนอื่นไปและนึกถึงสิ่งที่คุณต้องการทำจริงๆ การเลือกสายงานอาชีพต้องเป็นการตัดสินใจส่วนตัวโดยขึ้นอยู่กับการรับรู้จุดแข็ง จุดอ่อน ความสนใจและคุณค่าของตัวเอง  เช่น ถ้าหากพ่อของคุณอยากให้คุณสานต่อบริษัททนายความของครอบครัวแต่คุณอยากเป็นคุณครูมากกว่าเป็นทนาย คุณก็ต้องทำตามใจของตัวเอง ถึงแม้ว่าพ่ออาจจะเสียใจในตอนแรกแต่การที่ได้เห็นคุณทำสิ่งที่คุณรักจะช่วยให้เขาเห็นว่าอาชีพทนายไม่ใช่ตัวเลือกที่เหมาะสมสำหรับคุณ มีแบบทดสอบความถนัดในอินเตอร์เน็ตมากมายที่ถามคำถามชุดที่ถูกออกแบบมาให้หาว่างานประเภทใดที่เหมาะสมกับคุณมากที่สุด แบบทดสอบเหล่านี้วิเคราะห์จุดแข็ง จุดอ่อน ความสนใจและนิสัยเพื่อช่วยให้คุณกลั่นกรองตัวเลือกของสายงานอาชีพ ค้นคว้าในอินเตอร์เน็ตสำหรับ “แบบทดสอบความถนัด” และทำแบบทดสอบหลายชิ้นเพื่อที่คุณจะสามารถเปรียบเทียบผลลัพธ์ได้  คุณสามารถดูแบบทดสอบได้ที่นี่ https://www.princetonreview.com/quiz/career-quiz หรือ https://www.whatcareerisrightforme.com/career-aptitude-test.php พูดกับผู้คนที่ทำงานในสายงานนั้นเพื่อดูว่าคุณสมบัติของเขาคืออะไร คุณยังสามารถค้นคว้าคุณสมบัติที่คุณต้องมีสำหรับงานที่คุณต้องการทำ เมื่อคุณรู้แล้วว่าคุณต้องมีคุณสมบัติใด คุณสามารถพัฒนาคุณสมบัตินั้นสำหรับอาชีพใหม่ของคุณ เช่น ถ้าคุณต้องการเป็นพยาบาลที่ได้รับการรับรอง คุณต้องเข้าเรียน สำเร็จหลักสูตรและผ่านการทดสอบการเป็นพยาบาล หลายตำแหน่งอาจจะต้องใช้วุฒิการศึกษา ใบอนุญาตหรือปริญญาที่เฉพาะเจาะจง ถ้าหากคุณต้องการอาชีพใดอาชีพหนึ่งคุณขาดคุณสมบัติ คุณต้องพัฒนาเพื่อให้ได้คุณสมบัตินั้น ค้นคว้าในอินเตอร์เน็ตสำหรับหลักสูตรที่อยู่ใกล้บ้านที่สามารถช่วยให้คุณบรรลุเป้าหมาย คุณสามารถทำงานพาร์ทไทม์ในขณะที่เข้าเรียนหลักสูตรในตอนเย็นหากจำเป็น เมื่อคุณเริ่มหางานที่คุณสนใจแล้ว คุณสามารถสมัครงานแต่ละตำแหน่งและเขียนเรซูเม่ที่มีรายละเอียดของการศึกษา ประสบการณ์และทักษะที่เกี่ยวข้อง รวมไปถึงจดหมายแนะนำตัวที่ออกแบบมาเพื่อการสมัครงานแต่ละครั้งซึ่งอธิบายว่าทำไมคุณจึงสนใจในตำแหน่งนี้และคุณจะสามารถเพิ่มสิ่งใดให้กับทีมหรือบริษัทได้ ทำเอกสารทุกฉบับของคุณให้เรียบร้อย สะอาดและไม่มีข้อผิดพลาด อาชีพจะเติมเต็มได้มากที่สุดถ้าหากคุณค่าของบริษัทนั้นตรงกับของคุณ นึกถึงสิ่งที่สำคัญสำหรับคุณและสิ่งที่คุณพร้อมที่จะประนีประนอม คุณอาจจะต้องการทำงานกับบริษัทที่อุทิศให้กับวิถีชีวิตความเป็นอยู่ที่ยั่งยืน สร้างผลิตภัณฑ์ที่มีคุณภาพหรือช่วยเหลือผู้ยากไร้  เช่น ถ้าหากคุณรับประทานมังสวิรัติอย่างเคร่งครัดเพราะคุณเชื่อว่าการทานเนื้อสัตว์เป็นสิ่งที่โหดร้าย คุณอาจจะอยากเป็นนักบัญชีให้กับบริษัทเสื้อผ้ามากกว่าทำงานที่ร้านขายเนื้อ สายงานเป็นมากกว่าอาชีพใดอาชีพหนึ่ง มันคือขอบเขตที่มีหลายอาชีพและหลายงาน เมื่อคุณนึกออกว่าคุณต้องการทำในสายงานอะไร ลองพิจารณาตัวเลือกในสายงานนั้น เช่น ถ้าคุณต้องการทำในสายงานดูแลสุขภาพ คุณสามารถเป็นพยาบาลหรือเป็นหมอแต่คุณสามารถนัดคนไข้ ออกใบเสร็จหรือจัดการออฟฟิศของหมอได้  หรือถ้าคุณเรียนนิติศาสตร์ คุณอาจจะต้องการเป็นทนายให้กับบริษัทยักษ์ใหญ่หรือองค์กรไม่แสวงหากำไรหรือเขียนกฎข้อบังคับใช้ให้กับบริษัท ถึงแม้ว่าทฤษฎีของแต่ละงานอาจจะฟังดูวิเศษแต่คุณต้องรู้ว่าคุณจะต้องทำอะไร ค้นคว้าหน้าที่ในแต่ละวันของหลากหลายอาชีพในสายงานนั้นเพื่อช่วยกลั่นกรองตัวเลือกของคุณ เข้าไปยังเว็บไซต์ของกรมการจัดหางานเพื่อดูตำแหน่งงานมากมาย ลองนึกว่าคุณสามารถจินตนาการตัวเองในการทำงานเหล่านั้นอย่างมีความสุขได้หรือไม่หรืองานเหล่านั้นดูหนักหน่วงและไม่ตรงกับความคิดของอาชีพใหม่ของคุณ   เช่น คุณอาจจะรักสัตว์แต่คุณกลัวเลือดหรือกลัวเข็ม การเป็นสัตวแพทย์อาจจะไม่เหมาะสมสำหรับคุณ อย่างไรก็ตาม คุณอาจจะเหมาะสมกับคนที่พาสุนัขไปเดินเล่นหรือช่างเสริมสวยของสัตว์จะดีกว่า คุณต้องเลือกอาชีพที่เหมาะสมกับอารมณ์และนิสัยของคุณ ลองนึกว่าคุณชอบมีปฏิสัมพันธ์กับคนอื่นหรือชอบทำงานคนเดียวหรืออยู่ในกลุ่ม พิจารณาว่าคุณเป็นผู้นำที่ดีหรือเป็นผู้ตามที่ดีและคุณชอบวางแผนสิ่งต่างๆ หรือไหลไปตามน้ำ คุณยังต้องคิดว่าคุณจัดการเวลาได้ดีแค่ไหน คุณสนใจรายละเอียดหรือมองภาพโดยรวมมากกว่าและคุณชอบมีแนวคิดใหม่ๆ หรือไม่  เช่น ถ้าหากคุณต้องการทำงานกับเทคโนโลยีแต่ไม่ชอบอยู่กับคนอื่นหรือทักทายคนแปลกหน้า คุณสามารถเลือกงานพัฒนามากกว่างานการตลาด กลุ่มทักษะหลายกลุ่มเทียบเท่ากับสายงานและโอกาสมากมาย พิจารณาว่าการศึกษาหรือประสบการณ์ของคุณสามารถทำให้คุณทำงานในสายงานที่เกี่ยวข้องได้หรือไม่ เช่น คุณครูหลายคนมีความเข้าใจภาษาอังกฤษที่ดีและสามารถเป็นผู้ตีพิมพ์และบรรณาธิการที่ดีได้  อีกทางเลือกหนึ่งคือถ้าหากคุณเป็นนักกีฬาที่ยอดเยี่ยมและชอบเล่นกีฬา คุณสามารถเป็นโค้ช ผู้จัดการหรือโฆษกที่ดีได้ วิธีที่ดีที่สุดในการดูว่างานเหมาะสมกับคุณหรือไม่คือการลงมือทำ เมื่อคุณเข้าร่วมการฝึกงานหรือทดลองงาน คุณจะได้เห็นประสบการณ์ในแต่ละวันของอาชีพนั้น คุณจะสร้างสายสัมพันธ์และเจอผู้คนในสายงานเดียวกัน ค้นคว้าในอินเตอร์เน็ตเพื่อการฝึกงานหรือการทดลองงานในสายงานที่คุณต้องการ สอบถามคนที่คุณรู้จักและดูว่าคุณมีเพื่อนหรือครอบครัวที่ทำงานในสายงานนั้นหรือไม่ พวกเขาอาจจะสามารถหาการฝึกงาน การทดลองงานหรือโอกาสของอาสาสมัครให้คุณได้ ถึงแม้ว่าคุณจะต้องการความมั่นคงทางเศรษฐกิจในอนาคตแต่รายได้ที่คาดหวังไม่ควรเป็นปัจจัยเดียวของการตัดสินใจของคุณ คุณสามารถค้นคว้าหารายได้ของงานอื่นๆ แต่เพ่งเล็งไปที่งานที่คุณรู้สึกว่าน่าจะเหมาะสมกับคุณมากที่สุดแทนที่จะเลือกงานที่คุณจะได้รายได้มากที่สุด สิ่งนี้จะทำให้คุณได้อาชีพที่เติมเต็ม
จดรายการทักษะและจุดแข็งของคุณ. ค้นคว้าความสนใจและความหลงใหล. ดูว่าคุณต้องการเป็นที่รู้จักอย่างไรหลังจากที่คุณเกษียณอายุแล้ว. จดจ่อกับแรงบันดาลใจ ไม่ใช่ความคาดหวังจากสังคม. ทำแบบทดสอบความถนัด. ดูว่าคุณต้องใช้คุณสมบัติใดในสายงานที่เลือก. ศึกษาต่อหากจำเป็น. สมัครงานที่คุณคิดว่าคุณเหมาะสม. ทำให้มั่นใจว่าคุณค่าที่แต่ละบริษัทยกย่องนั้นตรงกับของคุณ. นึกถึงสายงานโดยรวม. ค้นคว้าหน้าที่ของหลากหลายอาชีพในสายงานนั้น. จับคู่จุดแข็งและคุณสมบัติของคุณเข้ากับงานที่คุณน่าจะสามารถทำได้. พิจารณางานแบบประเพณีนิยมหรืองานที่ผสมผสาน. เข้าร่วมการฝึกงานเพื่อหน่วยกิตหรือการทดลองงานเพื่อดูว่าคุณเหมาะสมหรือไม่. พยายามหลีกเลี่ยงการตัดสินใจที่อิงจากจำนวนเงินที่คุณจะได้รับ.
https://www.wikihow.com/Decide-on-a-Career-Path https://www.wikihow.com/Decide-on-a-Career-Path https://www.wikihow.com/Decide-on-a-Career-Path
Evaluating Your Skills and Interests Taking the Next Steps Narrowing Your Options